Anunț privind procedura de promovare în anul universitar 2026/2027
Pentru studii de licență
Studenții care nu au obţinut necesarul de puncte credit obligatorii în anul universitar 2025/2026, cf Art.16, alin. 3 din Regulamentul privind organizarea şi funcţionarea studiilor universitare de licenţă în Universitatea Naţională de Ştiinţă şi Tehnologie POLITEHNICA Bucureşti pot depune cereri de promovare cu derogare, conform Deciziei Consiliului Facultății ETTI, dacă au obţinut:
· minim 30, maxim 34 inclusiv (puncte de credit obligatorii) pentru trecerea în anul II 
· minim 85, maxim 94 inclusiv (puncte de credit obligatorii) pentru trecerea în anul III 
· minim 145, maxim 154 inclusiv (puncte de credit obligatorii) pentru trecerea în anul IV
Cererile de promovare cu derogare vor fi încărcate pe platforma https://etti.pub.ro/contracte, la secțiunea Cereri, până la data de 09 septembrie 2026, inclusiv.
Promovarea se face în mod automat (nu se solicită depunerea de cereri de promovare!!!) pentru toți studenții care au minimul de puncte de credit obligatorii astfel: 35PC pentru trecerea în anul II, 95PC pentru trecerea în anul III, respectiv 155PC pentru trecerea în anul IV.
Pentru studii de masterat
Studenții care nu au obţinut necesarul de puncte credit obligatorii în anul universitar 2025/2026, pot promova cf Art.16, alin. 2 din Regulamentul privind organizarea şi funcţionarea studiilor universitare de masterat în Universitatea Naţională de Ştiinţă şi Tehnologie POLITEHNICA Bucureşti.
dacă au obţinut:
· minim 35 cst, din care minimum 10 aferente activităților de cercetare/practică și minimum 15 ECTS din cele aferente activităţilor didactice
Nu se solicită depunerea de cereri de promovare! Promovarea se face în mod automat.
Decanat, 19 august 2026
